32006R1712
L 321/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1712/2006 НА КОМИСИЯТА
от 20 ноември 2006 година
за изменение на Регламент (ЕО) № 747/2001 на Съвета по отношение на тарифните квоти на Общността за някои земеделски продукти с произход от Турция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
като взе предвид, че:
(1)
С Решение № 2/2006 от 17 октомври 2006 г. (2) Съветът за асоцииране ЕО - Турция одобри измененията в протоколи 1 и 2 към Решение № 1/98 на Съвета за асоцииране ЕО - Турция относно търговския режим за земеделски продукти.
(2)
За някои земеделски продукти с произход от Турция измененият протокол 1 предвижда нови тарифни квоти на Общността и промени в досегашните тарифни квоти на Общността, посочени в Регламент (ЕО) № 747/2001.
(3)
За изпълнение на новите тарифни квоти и промените в досегашните тарифни квоти в Регламент (ЕО) № 747/2001 е необходимо да се внесат съответните изменения.
(4)
Тъй като Решение № 2/2006 на Съвета за асоцииране ЕО - Турция е приложимо от 1 ноември 2006 г., настоящият регламент следва да се прилага от същата дата и да влезе в сила възможно най-скоро.
(5)
Мерките, предвидени съгласно настоящия регламент, са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение IX към Регламент (ЕО) № 747/2001 се заменя с текста, изложен в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 ноември 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2006 година.